**Likumprojekta „Grozījumi Sabiedriskā transporta pakalpojumu likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. 1.
 | Pamatojums | Satiksmes ministrijas iniciatīva un Ministru kabineta 2017. gada 4. aprīļa sēdes protokollēmuma 5. punkts (prot. Nr. 18 43. §). |
| 1. 2.
 | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Likumprojektā paredzēts papildināt likumā noteikto sabiedrisko transportlīdzekļu uzskaitījumu ar vieglajiem automobiļiem. Sabiedriskā transporta reisiem teritorijās ar mazu apdzīvotības blīvumu bieži vien ir slikti rentabilitātes rādītāji sakarā ar mazu autobusu piepildījumu. Sastopamas situācijas, kad pieprasījums pēc noteikta reisa nav vienmērīgs, kā rezultātā autobusa reisā vai tā posmā nereti nav neviena pasažiera. Jo zemāka ir sabiedriskā transporta pārvadājumu rentabilitāte, jo vairāk valsts budžeta līdzekļi ir nepieciešami to uzturēšanai. Zaudējumu kompensācijām paredzēto nepietiekamo valsts budžeta līdzekļu dēļ mazapdzīvotās lauku teritorijās aizvien vairāk tiek slēgti sabiedriskā transporta reisi un maršruti, kā rezultātā noteiktai iedzīvotāju daļai netiek nodrošinātas pārvietošanās iespējas.

Situācijas, kad sabiedriskā transporta reiss kopumā vai tā daļa tiek izpildīta bez neviena pasažiera, var tikt novērstas, izveidojot sabiedriskā transporta pakalpojumus pēc pieprasījuma. Tiek plānots, ka šādi pakalpojumi tiks nodrošināti valsts pasūtīto sabiedriskā transporta pārvadājumu ietvaros, kur pakalpojuma izpilde reisa vai reisa posmā tiks nodrošināta pēc pasažieru pieprasījuma, tas ir, ja uz to būs nopirkta biļete vai brauciens būs iepriekš pieteikts pa tālruni. Ieviešot uz pieprasījumu balstītu sabiedriskā transporta reisu izpildi, būs iespējams samazināt zaudējumu kompensāciju apmēru pārvadātājiem. Tāpat tikts saglabāta iespēja saņemt sabiedriskā transporta pakalpojumus valsts teritorijās, kas ir maz apdzīvotas un kur pieprasījums pēc regulāriem sabiedriskā transporta pārvadājumiem ir salīdzinoši zems.Tiek plānots, ka šādus reisus, kuru ietvaros pārvietošanās vajadzības tiks nodrošinātas 1-3 pasažieriem, varētu izpildīt ar vieglo automašīnu. Sabiedriskā transporta pakalpojumu likumā vieglā automašīna nav minēta kā pieļaujamais sabiedriskā transportlīdzekļa veids, līdz ar to ar likumprojektu tiek piedāvāts papildināt likumā noteikto sabiedrisko transportlīdzekļu uzskaitījumu ar vieglajiem automobiļiem.  1-3 pasažieru pārvadāšana ar autobusu šādos gadījumos ir saistīta ar lielām izmaksām, kam attiecīgi arī ir tieša ietekme uz kompensējamo zaudējumu apmēru. Ir paredzēts, ka iespēju robežās uz šiem transportlīdzekļiem tiks attiecinātas normatīvajos aktos noteiktās, uz sabiedriskajiem transportlīdzekļiem attiecināmās, prasības. Tā kā pēc būtības sabiedriskā transporta pakalpojumi pēc pieprasījuma ir Sabiedriskā transporta pakalpojumu likuma 1. panta 10. punktā minētie pakalpojumi, atšķirīga ir tikai šo pakalpojumu organizēšanas un sniegšanas kārtība, lai ieviestu paredzēto risinājumu – pakalpojumu pēc pieprasījuma, tiks veiktas nepieciešamās izmaiņas 2010.gada 13.jūlija Ministru kabineta noteikumos Nr.634 “Sabiedriskā transporta pakalpojumu organizēšanas kārtība maršrutu tīklā” un noteikumos Nr. 599 un 2012.gada 28.augusta Ministru kabineta noteikumos Nr. 599 “Sabiedriskā transporta pakalpojumu sniegšanas un izmantošanas kārtība”. Likumprojektā arī tiek precizēts, ka vieglais automobilis, ar kuru tiek veikti pasažieru komercpārvadājumi sabiedriskā transporta pakalpojuma līguma ietvarā ir vieglais automobilis, kas ir reģistrēts kā M1 kategorijas transportlīdzeklis. Normas mērķis ir precizēt pārvadājumu veikšanai izmantojamo transportlīdzekļu skaidrojumu atbilstoši 2011.gada 14.jūlija Regulā Nr.678/2011 ar kuru aizstāj II pielikumu un groza IV, IX un XI pielikumu Eiropas Parlamenta un Padomes Direktīvā 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) noteiktai transportlīdzekļu klasifikācijai. Tā kā šobrīd kā vieglais automobilis var tikt reģistrēts arī tāds transportlīdzeklis, kas pēc būtības nav paredzēts pasažieru pārvadāšanai, nosakot prasību, ka šajos pārvadājumos izmantojami tikai M1 kategorijas transportlīdzekļi, netiek pieļauta iespēja, ka transportlīdzekļi, kuri ir reģistrēti kā kravas transporta līdzekļi (N1 kategorijas) var tikt izmantoti pasažieru pārvadājumos. Šāds transportlīdzekļa veida precizējums ietverts arī Likumprojektā “Grozījumi Autopārvadājumu likumā” attiecībā uz komercpārvadājumos izmantojamo transportlīdzekļa tipu. 2) Likumu paredzēts papildināt ar normām, kas nosaka valsts informācijas sistēmas izveidi braukšanas maksas atvieglojumu administrēšanai. Ministru kabineta 2017.gada 4.aprīļa sēdē pieņemts lēmums atbalstīt Satiksmes ministrijas informatīvajā ziņojumā “Informatīvais ziņojums Par Ministru kabineta 2015.gada 31.marta noteikumu Nr.153 “Noteikumi par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos” (turpmāk – MK noteikumi nr.153) ieviešanu” piedāvāto MK noteikumu Nr.153 pakāpeniski ieviešamā braukšanas maksas atvieglojumu saņēmēju uzskaites sistēmas risinājumu, kas paredz VSIA “Autotransporta direkcija” (turpmāk – ATD) līdz 2018. gada 30.jūnijam izveidot valsts informācijas sistēmu valsts noteikto braukšanas maksas atvieglojumu saņēmēju kontroles nodrošināšanai, kurā tiek apkopoti dati par personu, kuras ir tiesīgas izmantot valsts noteiktos braukšanas maksas atvieglojumus maršrutu tīkla maršrutos, aktuālo statusu un to aktuālajiem statusu pamatojošajiem identifikācijas līdzekļiem transportlīdzeklī (piemēram, apliecībām, kartēm). Valsts informācijas sistēmā paredzēta personu datu par attiecīgā statusa aktualitāti saņemšanai no datu turētājiem - Pilsonības un migrācijas lietu pārvaldes (turpmāk – PMLP), Veselības un darbspēju ekspertīzes ārstu valsts komisijas (turpmāk – VDEĀVK), Valsts bērnu tiesību aizsardzības inspekcijas (turpmāk – VBTAI) un Sabiedrības integrācijas fonda (turpmāk – SIF).Veidojamā valsts informācijas sistēma ir pirmais solis kopējā braukšanas maksas atvieglojumu saņēmēju elektroniskās uzskaites un identifikācijas risinājuma ieviešanas kopējā risinājumā, kas paredzēts Ministru kabineta 2017.gada 4.aprīļa sēdē pieņemtajā Satiksmes ministrijas informatīvajā ziņojumā. Šīs valsts informācijas sistēmas izveide ir priekšnosacījums ar 2021.gadu paredzētās personu ar braukšanas maksas atvieglojumiem braucienu elektroniskās identifikācijas transportlīdzekļos ieviešanai. Likumprojekts paredz uzdevumu Ministru kabinetam noteikt Valsts informācijas sistēmas izveidošanas, uzturēšanas un izmantošanas kārtību, kā arī iekļaujamās informācijas apjomu, informācijas izsniegšanas un saņemšanas, kā arī piekļuves nodrošināšanas kārtību. Persona sabiedriskā transporta pakalpojumu ar braukšanas maksas atvieglojumu izmanto, braukšanas biļetes iegādes (saņemšanas) brīdī uzrādot attiecīgo statusu pamatojošo apliecību (piemēram, invaliditātes apliecība) un saņemot biļeti ar nulles vērtību. Šādas biļetes pārvadātāji uzskaita un sniedz par tām pārskatu attiecīgo maršrutu pasūtītājam (ATD vai pašvaldībai) Satiksmes ministrija (ATD) pārvadātājiem radušās izmaksas par personu ar braukšanas maksas atvieglojumiem pārvadāšanu kompensē no valsts budžetā šim mērķim paredzētajiem līdzekļiem saskaņā ar Ministru kabineta noteikumu Nr.435 “kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojumu tarifu” noteikto kārtību. Lai nodrošinātu valsts budžeta līdzekļu likumīgu un lietderīgu izmantošanu, ir jāveic pārvadātāju izsniegto biļešu kontroli, personu, kas izmanto braukšanas maksas atvieglojumus, statusu aktualitātes kontroli. Personu veikto braucienu uzskaitei piešķirto valsts budžeta līdzekļu izmantošanas likumības un lietderības pamatotībai, nepieciešams nodrošināt IT risinājumu, ar kura palīdzību veiktu informācijas apmaiņu par personām piešķirto statusu, kā arī šo personu veiktajiem braucieniem un veikt minēto personu datu apstrādi. Datu iegūšanai un apstrādei personu ar braukšanas maksas atvieglojumiem braucienu uzskaites nodrošināšanai, sadarbības un informācijas savstarpējās apmaiņas nodrošināšanai nepieciešams izveidot Valsts informācijas sistēmu, kurā veiktu nepieciešamo informācijas apmaiņu, apstrādi un uzturēšanu starp ATD un datu devējiem, kā arī republikas nozīmes pilsētu domēm, kas ir pilsētas nozīmes maršrutu pasūtītājas, lai tām savu elektronisko uzskaites risinājumu ietvaros valsts noteikto braukšanas maksas atvieglojumu braucienu uzskaitei pilsētas nozīmes maršrutos nebūtu jāveido atsevišķi IT risinājumi ar katru attiecīgo datu devēju un lai tās varētu sniegt pamatojumu valsts budžeta līdzekļu piešķiršanai. Likumprojekts paredz uzdevumu Ministru kabinetam noteikt kārtību, kādā pašvaldība informācijas sistēmu izmanto valsts noteikto braukšanas maksas atvieglojumu saņēmēju administrēšanai un informācijas par personu braucieniem, kam piemēroti valsts noteiktie braukšanas maksas atvieglojumi apmaiņai ar ATD. Tā kā ATD kompetencē ir nodrošināt sabiedriskajam transportam no valsts budžeta iedalīto finanšu līdzekļu administrēšanu un piešķiršanu Ministru kabineta noteiktajā kārtībā, tad attiecīgās valsts informācijas sistēmas izveide un uzturēšana jānosaka veikt ATD, vienlaikus nosakot likumā tiesības un pienākumu apstrādāt personu ar braukšanas maksas atvieglojumiem datus noteiktu funkciju veikšanai. Tā kā pašvaldībām normatīvajos aktos noteikta sabiedriskā transporta organizēšanas funkcija un pilsētas nozīmes maršrutos no valsts budžeta tiek kompensēti zaudējumi par atsevišķu valsts noteikto braukšanas maksas kategoriju pārvadāšanu – personu ar I vai II grupas invaliditāti, personu līdz 18 gadu vecumam ar – tad nepieciešams pašvaldībām paredzēt informācijas sistēmā piekļuvi šo personu datiem par statusu un derīguma termiņu pašvaldību elektronisko uzskaites sistēmās izmantojamo elektronisko identifikācijas līdzekļu statusa uzturēšanai.Fizisko personu datu aizsardzības likuma 1.pants noteic, ka likuma mērķis ir aizsargāt fizisko personu pamattiesības un brīvības, it īpaši privātās dzīves neaizskaramību attiecībā uz fiziskās personas datu apstrādi. Likuma 6.pants noteic, ka ikvienai fiziskajai personai ir tiesības uz savu personas datu aizsardzību. Minētās personas tiesības izriet no Latvijas Republikas Satversmes (turpmāk – Satversme) 96.panta, kas noteic, ka ikvienai personai ir tiesības uz privātās dzīves, mājokļa un korespondences neaizskaramību. Savukārt Satversmes 116.pants noteic, ka iepriekš minētajā pantā noteiktās tiesības var ierobežot likumā paredzētajos gadījumos, lai aizsargātu citu cilvēku tiesības, demokrātisko valsts iekārtu, sabiedrības drošību, labklājību un tikumību. Interpretējot Satversmes 96.pantā garantētās tiesības uz privāto dzīvi, Satversmes tiesa ir norādījusi, ka šīs tiesības skar dažādus aspektus. Tās aizsargā indivīda fizisko un garīgo integritāti, godu un cieņu, vārdu un identitāti, personas datus. Tiesības uz privāto dzīvi nozīmē, ka indivīdam ir tiesības uz savu privāto telpu, iespējami minimāli ciešot no valsts vai citu personu iejaukšanās (Satversmes tiesas 2005.gada 26.janvāra sprieduma lietā Nr.2004-17 01 10.punkts).Tādējādi jebkura personas datu apstrāde, kas tiek noteikta normatīvajos aktos, ir uzskatāma par iejaukšanos personas privātajā dzīvē, ko var ierobežot tikai likumā paredzētajos gadījumos, ievērojot Satversmes 116.pantā noteikto kārtību un kritērijus.Satversmes tiesa 2010. gada 18.februāra spriedumā lietā Nr.2009-74-01 norāda, ka Satversmē noteiktās pamattiesības var ierobežot, ja vien ierobežojums ir noteikts ar pienācīgā kārtā pieņemtu likumu, tam ir leģitīms mērķis un tas ir samērīgs.Ņemot vērā iepriekš minēto, tikai likumdevējs (Saeima) ir tiesīgs noteikt ierobežojumu privātās dzīves neaizskaramībai. Tādējādi likumā ir nepieciešams noteikt datu apstrādes mērķi, personas (iestādes), kurām būs pienākums un tiesības apstrādāt personas datus, pārzini datu apstrādei un personas datu glabāšanas termiņu.Ņemot vērā minēto, lai nodrošinātu valsts iestādēm tiesisko pamatu saņemt, uzkrāt un apstrādāt personas datus, kā arī nodrošinātu personas datu apstrādes atbilstību Satversmei un Fizisko personu datu aizsardzības likumam, ir nepieciešams veikt grozījumus Sabiedriskā transporta pakalpojumu likumā, nosakot personas datu apstrādes mērķi, pārzini, iestādes, kurām būs tiesības veikt datu apstrādi, un datu glabāšanas termiņu. Izveidotās valsts informācijas sistēmas pārzinis būs ATD. Valsts informācijas sistēmā apstrādās informāciju no VDEĀK, VBTAI, PMLP un SIF, kā arī no pašvaldību elektroniskajām braucienu uzskaites sistēmām saņemtos datus par valsts atvieglojuma saņēmēju tādā apmērā, kāds ir nepieciešams, lai nodrošinātu ATD funkciju izpildi, kas paredzēta normatīvajos aktos attiecībā uz braukšanas maksas atvieglojumu administrēšanas maršruta tīkla maršrutos nodrošināšanu. Proti, sistēmā būs apstrādāti šādi personas dati – vārds, uzvārds, personas kods, sociālais statuss, sociālā statusa derīguma termiņš un informācija par izsniegto identifikācijas līdzekli vai apliecību. Informācija tiks salīdzināta ar braucienu elektroniskās uzskaites datiem. Minētais datu apjoms ir pamatots ar nepieciešamību nodrošināt braukšanas maksas atvieglojumus maršruta tīkla maršrutos atvieglojuma saņēmējam, kā arī nepieciešamību nodrošināt braucienu ar braukšanas maksas atvieglojumiem kompensēšanai paredzēto valsts budžeta līdzekļu likumīgu izmantošanu. Lai nodrošinātu minētās funkcijas izpildi, ATD ir nepieciešama informācija par personu – vārds un uzvārds, personas kods, lai identificētu atvieglojuma saņēmēju; informācija par personas sociālo statusu, jo tikai normatīvajos aktos noteiktajām personām ir tiesības uz braukšanas maksas atvieglojumiem maršruta tīkla maršrutos, bet atsevišķām kategorijām paredzēta arī kompensācija to pavadošās personas braucienam (ATD saņems informāciju par sociālā statusa veidu, piem., personai ir I vai II grupas invaliditāte, statusa derīguma termiņš); informācija par izsniegtajām un anulētajām statusu apliecinošajām apliecībām, lai kontrolētu izmantoto braukšanas maksas atvieglojumu maršruta tīkla maršrutos apjomu. Tā kā datu saņemšana VDEĀK, VBTAI, PMLP un SIF notiek normatīvajā aktā noteiktā valsts pārvaldes uzdevuma izpildes ietvaros, tiek noteikts, ka tā veicama bez maksas. Likumprojektā paredzētajā sistēmā pilsētas nozīmes maršrutu pasūtītājiem (pašvaldībām) tiks nodrošināta piekļuve sistēmā iekļautajai informācijai. Sistēma nodrošinās tikai datu apmaiņu starp likumprojektā noteikto personu loku, lai izpildītu noteikumos Nr.153 paredzētos uzdevumus braukšanas maksas atvieglojumu administrēšanas jomā. Vecot sabiedriskā transporta pakalpojumu izpildes kontroli transportlīdzekļos (biļešu kontrole), kontrolējošais personāls varēs piekļūt sistēmas datiem tiktāl, lai ievadot statusu apliecinošās apliecības identifikācijas datus elektroniskā ierīcē, varētu pārliecināties vai tā derīga sabiedriskā transporta pakalpojuma izmantošanas brīdī un izsniegta konkrētai personai (vārds, uzvārds). Sistēmu iespējams izstrādāt un ieviest sešu mēnešu laikā pēc attiecīgu Ministru kabineta noteikumu, kas nosaka valsts informācijas sistēmas izveidošanas un izmantošanas kārtību, pieņemšanas.Ministru kabineta noteikumos paredz ATD tiesības apstrādāt personas datus vēl trīs gadus pēc attiecīgā sociālā statusa zaudēšanas, tā kā atbilstoši līdzšinējai valsts budžeta līdzekļu izlietošanas uzraudzības un kontroles praksei attaisnojošie dokumenti un informācija par finanšu līdzekļu izlietošanas pamatotību tiek pārbaudīta par vismaz trim pēdējiem gadiem. Šo trīs gadu laikā netiks veikta pilna datu apstrāde – netiks veikta datu rediģēšana, vākšana vai pārveidošana. Pēc trīs gadu termiņa beigām attiecīgo statusu zaudējušās personas dati tiks dzēsti.  |
| 1. 3.
 | Projekta izstrādē iesaistītās institūcijas | Satiksmes ministrija, Tieslietu ministrija, Labklājības ministrija (VDEĀK, VBTAI), VSIA „Autotransporta direkcija”, Iekšlietu ministrija (PMLP), Datu valsts inspekcija, (Sabiedrības integrācijas fonds. |
| 1. 4.
 | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 11. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attiecas uz Satiksmes ministriju, VSIA „Autotransporta direkciju, Labklājības ministriju (Veselības un darbspēju ekspertīzes ārstu valsts komisiju, Valsts bērnu tiesību aizsardzības inspekciju), Iekšlietu ministriju (Pilsonības un migrācijas lietu pārvaldi), Sabiedrības integrācijas fondu un braukšanas maksas atvieglojumu saņēmējiem. |
| 22. | Tiesiskā regulējuma ietekme uz tautsaimniecību un administratīvo slogu |  Administratīvais slogs nemainās - sabiedrības grupām un institūcijām projekta tiesiskais regulējums tiesības un pienākumus, kā arī veicamās darbības nemaina. |
| 33. | Administratīvo izmaksu monetārs novērtējums | Projekts šo jomu neskar. |
| 44. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018.gads** | **2019.gads** | **2020.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 86 000  |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0  |  0 | 0  |  0 | 0  |
| 1.2. valsts speciālais budžets | 0  |  0 |  0 |  0 |  0 |
| 1.3. pašvaldību budžets | 0  |  0 |  0 | 0  |  0 |
| 2. Budžeta izdevumi: | 86 000  | 82 656  | 3 049  | 3 049    | 3 049  |
| 2.1. valsts pamatbudžets |  | 82 656  | 3 049  | 3 049  | 3 049   |
| 2.2. valsts speciālais budžets |  0 |  0 |  0 |  0 | 0  |
| 2.3. pašvaldību budžets |  0 |  0 | 0  | 0  | 0  |
| 3. Finansiālā ietekme: |  0 | -82 656  | - 3 049  | -3 049  | -3 049  |
| 3.1. valsts pamatbudžets |  0 | -82 656   | - 3 049   | -3 049  | -3 049  |
| 3.2. speciālais budžets |  0 |  0 | 0  |  0 |  0 |
| 3.3. pašvaldību budžets |  0 |  0 |  0 | 0  | 0  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 82 656 |  0 | 0 |  0 |
|  0 | 0 | 0  | 0  |
|  0 |  0 | 0  | 0  |
| 5. Precizēta finansiālā ietekme: | X | 0  |  0 |  0 | 0  |
| 5.1. valsts pamatbudžets |  0 | 0  | 0  | 0  |
| 5.2. speciālais budžets |  0 | 0  | 0  | 0  |
| 5.3. pašvaldību budžets |  0 | 0  | 0  | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Sistēmas izstrāde un uzturēšana tiek nodrošināta par ATD jau piešķirtajiem finanšu līdzekļiem, kas paredzēti līdz 2020.gadam ieskaitot. ATD budžeta atlikums uz 2017.gadu no iepriekšējā periodā piešķirtā finansējuma sistēmas ieviešanai 142 790*euro* un ATD budžetā paredzētais finansējums sistēmas ieviešanai un uzturēšanai 2017., 2018.gadā un 2019.gadā un 2020.gada bāzes izdevumos 86 000 *euro* katru gadu atbilstoši likumam “Par vidējā termiņa budžeta ietvaru 2017., 2018. un 2019.gadam” un likumam “Par valsts budžetu 2017.gadam”, kā arī atbilstoši Ministru kabinetā 2017.gada 23.martā apstiprinātajiem bāzes izdevumiem (prot. Nr.15 2.§ 12.punkts).Atbilstoši Ministru kabineta 2017.gada 4.aprīļa sēdes protokollēmuma 11.punktam (prot.Nr.18 43.§):Iekšlietu ministrijai, Labklājības ministrijai un Sabiedrības integrācijas fondam līdz 2017.gada 20.aprīlim iesniegt Satiksmes ministrijā informāciju par 2017.gadam nepieciešamo finansējumu Pilsonības un migrācijas lietu pārvaldes, Veselības un darbspēju ekspertīzes ārstu valsts komisijas, Valsts bērnu tiesību aizsardzības inspekcijas un Sabiedrības integrācijas fonda  informācijas sistēmu/datubāzu pilnveidošanai un salāgošanai ar braukšanas maksas atvieglojumu saņēmēju elektroniskās uzskaites sistēmu. Satiksmes ministrijai normatīvajos aktos noteiktajā kārtībā sagatavot un pēc saskaņošanas ar Finanšu ministriju iesniegt izskatīšanai Ministru kabinetā rīkojuma projektu par līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem". 2017.gadam sistēmas pilnveidošanai un apmaiņas nodrošināšanai ar jaunizveidojamo valsts informācijas sistēmu papildus nepieciešams finansējums **82 656 *euro*:** Pēc Iekšlietu ministrijas 09.05.2017. vēstule Nr.1-57/1241 sniegtās informācijas, PMLP nepieciešams papildus finansējums izmaiņu izstrādei saistībā ar datu nodošanu, tas ir, programmatūras papildinājumu izstrādei un uzturēšanai, budžeta apakšprogrammā 11.01.00 “Pilsonības un migrācijas lietu pārvalde” 2017.gadā 40 656 *euro* (pamatkapitāla veidošana (EKK 5000), no 2018.gada un turpmāk ik gadu sistēmas uzturēšanai – 3049 *euro* (preces un pakalpojumi (EKK 2000)), tajā skaitā:1. ārējo saskarņu izveidošanai 20 328 *euro:*

420 *euro*  x 40 cilvēkdienas = 16 800 x 1,21 (PVN) = 20 328 *euro* (EKK 5121 “Datorprogrammas”);* 420 *euro* – samaksa par vienu cilvēkdienu (pēc vidējās tirgus cenas) bez PVN;
* 40 cilvēkdienas – apjoms noteikts, vadoties no iepriekš veiktajiem programmatūras izstrādes un uzlabošanas darbu veikšanai nepieciešamajiem laika, darba un izmaksu apjomiem darba dienas;
1. politiski represēto personu un nacionālās pretošanās kustības dalībnieku statusa maiņas monitoringa risinājumu izstrādei 20 328 *euro:*

420 *euro* x 40 cilvēkdienas = 16 800 x 1,21 (PVN) = 20 328 *euro* (EKK 5121 “Datorprogrammas”);* 420 *euro* – samaksa par vienu cilvēkdienu (pēc vidējās tirgus cenas) bez PVN;
* 40 cilvēkdienas – apjoms noteikts, vadoties no iepriekš veiktajiem programmatūras izstrādes un uzlabošanas darbu veikšanai nepieciešamajiem laika, darba un izmaksu apjomiem darba dienas;
1. 3 049 *euro* Iedzīvotāju reģistra IT sistēmas uzturēšanai:

420 *euro* x 6 cilvēkdienas = 2 520 x 1,21 = 3 049 *euro* (EKK 2251 “Informācijas sistēmas uzturēšana”).* 420 *euro* – samaksa par vienu cilvēkdienu (pēc vidējās tirgus cenas) bez PVN;

6 cilvēkdienas – apjoms noteikts vadoties no iepriekš veiktajiem programmatūras izstrādes un uzlabošanas darbu veikšanai nepieciešamajiem laika, darba un izmaksu apjomiem darba dienas.Labklājības ministrijai (VDEĀVK) 15 000 *euro*, (VBTAI) 15 000 *euro* (20.04.2017. vēstule Nr.40-1-02/701), un papildus elektroniski sniegta šāda izdevumu detalizācija:VDEĀVK - datu apmaiņai ar ATD, papildus amata vietas nav nepieciešamas Iepirkums (ārpakalpojums) Analīze un projektēšana – 8 dienas (64 stundas) IIS izmaiņu izstrāde ATD vajadzībām - 27 dienas (216 stundas)        -     testēšana un piegādes atklāto problēmu novēršana - 5 dienas (40 stundas)        -     dokumentācijas papildināšana - 2 dienas (16 stundas) konsultācijas uzstādīšanai/integrācijas testiem, administratoru apmācība, datu bāzes sagatavošana migrācijai  un sākotnēja  migrācija un nodošana ATD - 3 dienas (24 stundas)         KOPĀ = 45 dienas         Stundas izmaksas – 42.00-45.00 *euro* VBTAI norādītais nepieciešamais finansējums 15 000 *eiro* ir indikatīvs un aprēķināts atbilstoši informatīvā ziņojuma gatavošanas procesā apkopotajai informācija. Pašlaik nav zināma veicamo darbu precīza tehniskā specifikācija – veicamo darbu uzdevums ar visiem tehniskajiem parametriem, pilns veidojamā risinājuma izklāsts par to, no kuras sistēmas, uz kuru, kādā formātā, cik bieži, kādā apjomā dati tiek nodoti, izpildes termiņi, datu drošība, u.c. parametri, kas ir vitāli svarīgi uzņēmējam, kas nodrošinās šo pakalpojumu.  Papildus amata vietas VBTAI plānotajā summā nav iekļautas, bet tehniskās specifikācijas izstrādes procesā var tikt identificētas nepieciešamās papildu izmaksas izveidotās sistēmas uzturēšanai.Pēc Sabiedrības integrācijas fonda (SIF) 12 000 *euro.* Pēc SIF sniegtajiem aprēķiniem, (12.05.2017. vēstule Nr. 2-15.1/78) izmaksas veido:

|  |  |  |
| --- | --- | --- |
| Nr. p. k. | Funkcija, ko nepieciešams ieviest sistēmā | Aptuvenais darba stundu skaits |
|  | Personu datu drošības risinājumu ieviešana | 30  |
|  | Atsevišķa moduļa izstrāde saistībā ar 3+ karšu izsniegšanu bērniem, saistībā ar personu, kurām nepieciešams izsniegt kartes, loka paplašināšanos, nodrošinot atlaides sabiedriskā transporta pakalpojumiem | 180  |
|  | Datu transporta nodrošināšana no datu bāzes vienu reizi diennaktī, nosūtot aktualizētos datus sadarbības partneriem un iesaistītajām iestādēm | 30  |
|  | Sistēmas kapacitātes pilnveide saistībā ar datu apjoma palielināšanos (vismaz trīs reizes lielāks apjoms), ņemot vērā personu, kurām nepieciešams izsniegt kartes, loka paplašināšanos | 10  |
| Kopējais aptuvenais stundu skaits | 250  |

Ņemot vērā, ka stundas tarifa likme IT speciālistiem sastāda aptuveni 40 euro/stundā bez PVN, tad aptuvenās izmaksas par minēto funkcionalitāšu iestrādāšanu sistēmā indikatīvi novērtējamas 12 000 *euro* ieskaitot PVN apmērā. |
| 6.1. detalizēts ieņēmumu aprēķins |
| 6.2.detalizēts izdevumu aprēķins |
| 7. Cita informācija | Projektam nav negatīvas ietekmes uz 2017.gada valsts budžetu, jo līdzekļi 82 656 *euro* apmērā iepriekš minētam mērķim tiks pieprasīti un pārdalīti no valsts pamatbudžeta programmas 02.00.00 „Līdzekļi neparedzētiem gadījumiem”, lai nodrošinātu Pilsonības un migrācijas lietu pārvaldes, Veselības un darbspēju ekspertīzes ārstu valsts komisijas, Valsts bērnu tiesību aizsardzības inspekcijas un Sabiedrības integrācijas fonda  informācijas sistēmu/datubāzu pilnveidošanai un salāgošanai ar braukšanas maksas atvieglojumu saņēmēju elektroniskās uzskaites sistēmu.Pēc Iekšlietu ministrijas 09.05.2017. vēstule Nr.1-57/1241 sniegtās informācijas, PMLP būs nepieciešams papildus finansējums budžeta apakšprogrammā 11.01.00 “Pilsonības un migrācijas lietu pārvalde” no 2018.gada un turpmāk ik gadu sistēmas uzturēšanai – **3049** *euro* (preces un pakalpojumi (EKK 2000)). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saistībā ar likumprojektu atbilstoši Ministru kabineta 2017.gada 4.aprīļa sēdes protokollēmuma (prot.Nr.18 43.§) 4.2.punktā noteiktajam paredzēts izstrādāt Ministru kabineta noteikumus, kuros noteikt braukšanas maksas atvieglojumu saņēmēju uzskaites valsts informācijas sistēmas izveidošanas un izmantošanas kārtību un iekļaujamās informācijas apjomu, kā arī  kārtību, kādā republikas pilsētu pašvaldība informācijas sistēmu izmanto valsts un pašvaldības noteikto braukšanas maksas atvieglojumu saņēmēju administrēšanai |
| 2. | Atbildīgā institūcija | Satiksmes ministrija |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 11. | Projekta izpildē iesaistītās institūcijas | Satiksmes ministrija, VSIA „Autotransporta direkcija”, Labklājības ministrija (Veselības un darbspēju ekspertīzes ārstu valsts komisija, Valsts bērnu tiesību aizsardzības inspekcija), Iekšlietu ministrija (Pilsonības un migrācijas lietu pārvalde), Sabiedrības integrācijas fonds. |
| 22. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta anotācijas VII sadaļas 1.punktā minēto institūciju līdzšinējo funkciju ietvaros.Likumprojekts pieejamos cilvēkresursus neietekmē. Saistībā ar likumprojekta izpildi nav nepieciešams veidot jaunas institūcijas, likvidēt vai reorganizēt esošās. |
| 33. | Cita informācija | Nav. |

Anotācijas V, VI sadaļa – projekts šīs jomas neskar.

Iesniedzējs:

Satiksmes ministrs U.Augulis

Vīza:

Valsts sekretāra vietā-

Valsts sekretāra vietniece Dž.Innusa

16.05.2017. 10:00

3400

D.Ziemele-Adricka, 67028036

dana.ziemele-adricka@sam.gov.lv